ملك الجمل

ملك الجمل (29 يناير 1929 ملك الجمل، mashy، دخل قى 6 نوفمبر 2012  - 23 ديسمبر 1982)، ممثلة مصرية.

 عن حياتها 

هيا ممثله مصريه اتولدت فى مدينه بورسعيد فى سنه 1929,دخلت كليه الآداب قسم اللغه الانجليزيه بعدين بالمعهد العالى لفن التمثيل برغم انها ما استقرتش بالقاهره بس قدرت تتخرج منه بنجاح.دخلت الاذاعه و اشتغلت بالمسرح, و سافرت مع عميد المسرح العربى (يوسف وهبى) الى (باريس) و قدمت كتير من الأعمال بالفرقه المصريه الحديثه سنه 1954.

"خاللى بمبه" هيا الشخصيه الفاصله فى حياه (مَلَك الجمل), و اللى أدتها فى نص الستينات و الشخصيه الأشهر ليها, و الاسم بقى ينقال دلوقتى على الشخصيه الثرثاره اللى بتتدخل فى اللى ما يخصهاش, قدمتها ملك الجمل على مدى 17 سنه مع الراحل (رأفت فهيم) اللى كان بيجسد شخصيه (أبو سيد), و بدايه الشخصيه كانت ضمن فقرات برنامج (ربات البيوت) للاذاعيه (صفيه المهندس).

و(ملك الجمل) هيا الزوجه الغيوره الشريره (حكمت) فى فيلم الشموع السوداء و الخاطبه فى (اسماعيل ياسين فى الاسطول) و هيا العمه الماديه اللى بتحاول تستولى على فلوس بنات اخوها فى فيلم (ناديه) و الزوجه الطيبه اللى بتحاول انجاح حياتها فى (رصيف نمره 5) مع (فريد شوقى) و هيا الحمايه خفيفه الظل اللى بتحاول افساد زيجه ابنها فى فيلم (أم العروسه).

ملامحها خلتها شخصيه محوريه فى أداء أدوار الشر و اللى خلا المخرجين يدولها أدوار الشر اللى أدتها بحرفيه شديده.

بلغت مسيرتها الفنيه 30 سنه من الابداعات و الانجازات و اتنوع مشوارها فوقفت على خشبه المسرح فى مسرحيات (سكه السلامه, ملك الشحاتين, السلطان الحائر, رحمه فى بلاد بره, بير السلم).

مثلت مع كبار عالم الفن فوقفت قدام (سعاد حسنى) فى فيلم (شفيقه ومتولى) فى دور (القواده). كمان وصلت أدوار مؤثره فى أفلام (المغنواتى, المستحيل,الطريق المسدود, ريا وسكينه) و ظهرت على الشاشه الفضيه بمسلسلات: (عائله الدوغرى, القاهره والناس, أوراق الورد, الساقيه).

و فى الاذاعه, كان ليها الفضل الاولانى فى استمرار مسلسل (عائله مرزوق افندى) لحوالى 17 سنه بنجاح. و هوا مسلسل اذاعى كان بيهدف لترسيخ العادات المصريه المنتشره وقتها فى وجود عائلات مترابطه بتعكس عمق ترابط الأسر المصريه.

اتوفت الفنانه (ملك الجمل) عن عمر 53 سنه, فى 23 ديسمبر 1982.

 أعمالها 

 مسرحية القضية - 1961

 مسافر بلا طريق - 1978
 القضيه 80 - 1980
 الأقوياء - 1980 - ام الخير
 القناع الزائف - 1980 - داده عزيزه
 الامام أبو حنيفه النعمان - 1980
 عيله الدوغرى - 1980
 و لسه التحقيق مستمرا - 1979
 المغنواتى - 1979
 رحله جوه امراه - 1978
 مسافر بلا طريق - 1978
 شفيقه ومتولى - 1978 - هنادى
 متى تبتسم الدموع - 1978 - طنط وزه
 انتبهوا ايها الساده - 1978
 مبروك جالك ولد - 1978
 رجوع الروح - 1977
 شيلنى و أشيلك - 1977
 بص شوف سكر بتعمل ايه - 1977
 اوراق الورد - 1977
 الليله الموعوده - 1976 - أم امام
 الرساله - 1976 عروه
 المطلقات - 1975
 حكايه بنت اسمها مرمر - 1972
 القاهره والناس - 1972
 ورد وشوك - 1970
 الأعماق البشريه - 1970
 ناديه - 1969
 حواء على الطريق - 1968
 3 قصص - 1968 - (القصه الاولى)
 3 ستات - 1968 - (القصه الثانيه)
 شىء فى حياتى - 1966
 تفاحه آدم - 1966
 فارس بنى حمدان - 1966
 المستحيل - 1965
 الحياه حلوه - 1965
 الساقيه - 1965
 سكه السلامه - 1964
 أم العروسه - 1963
 الشموع السوداءفيلم 1962
 الأخوه الاصحاب  - 1962
 الطريق المسدود - 1958
 بنت 17 - 1958 - الخادمه
 اسماعيل يس فى الأسطول - 1957
 ليله رهيبه - 1957
 رصيف نمره 5 - 1956
 الله معنا - 1955
 كدبه ابريل - 1954
 عبيد المال - 1953
 ريا وسكينه - 1952
 كأس العذاب - 1952 - كريمه أبو العظيم
 زمن العجائب - 1952
 طيش الشباب - 1951
 خد الجميل - 1951
 أم العروسه - 1900
 عنتره - 1900
 عيله مرزوق افندى - 1900 - خاللى بمبه
 خاللى بمبه - 1900
 القضيه - 1900
 السلطان الحائر - 0
 عازب و 3 عوانس - 0
 حلم فنان - 0

 لينكات برانيه 


 مصادر 

تصنيف:مواليد 1929
تصنيف:وفيات 1982
تصنيف:ممثلات مصريات
تصنيف:بورسعيديه